1917 végén az oroszországi forradalmi események hatására György Mátyással, Komját Aladárral és Révai Józseffel együtt kiváltak a "Ma" köréből, s "Kilencszáztizenhét" címen új irodalmi folyóirat programját hirdették meg, ám azt a cenzúra már indulásakor betiltotta. A programot röpiratként terjesztették. 1918-ban megalakították a forradalmi szocialista írók csoportját, majd "1918 Szabadulás" című közös kötettel léptek a nyilvánosság elé.